5. 3. 88 De Europæiske Fællesskabers Tidende Nr. C 62/7 
II 
(Forberedende retsakter) 
KOMMISSIONEN 
Forslag til Rådets afgørelse om det Første Flerårige Program (1988-1993) for Bioteknologi-
baseret Agroindustriel Forskning og Teknologisk Udvikling (ECLAIR) 
(European Collaborative Linkage of Agriculture and Industry through Research) 
KOM(87) 667 endelig udg. 
(Forelagt af Kommissionen den 22. december 1987) 
(88/C 62/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til Traktatens artikel 130 K iværksættes 
rammeprogrammet ved hjælp af særprogrammer, der 
udvikles i forbindelse med hver enkelt foranstaltning; 
Rådet har ved sin afgørelse af 28. september 1987 
vedtaget et Rammeprogram for Fællesskabets Forskning 
og Teknologiske Udvikling (1987-1991) O, som inde­
holder bestemmelser for aktiviteter til sikring af udnyt­
telse og optimal anvendelse af de biologiske ressourcer; 
der findes en meget omfattende specialviden og sagkund­
skab af betydning for den agroindustrielle udvikling, og 
Europas internationalt set mest konkurrencedygtige 
viden- og ekspertcentre er beliggende i forskellige 
medlemsstater, som vil have gensidig gavn af samarbejde 
inden for rammerne af et fællesskabsprogram; 
i Europa-Parlamentets vurdering af bioteknologiens 
muligheder i det europæiske landbrug (2) understreges 
det, at disse muligheder bør anvendes til at fremme en 
landbrugspolitik, der tager sigte på kvalitet og høj 
merværdi, og at Kommissionen bør støtte bioteknologisk 
forskning med sigte på at forbedre alternative former for 
produktion og/eller finde frem til nye former for 
produktion; 
O EFT nr. L 302 af 24. 10. 1987. 
O EFT nr. C 76 af 23. 3. 1987, s. 22. disse aktiviteter vil være et naturligt supplement til 
Fællesskabets forskningsprogrammer inden for biotekno­
logi og landbrug, fordi de fremmer anvendelsen af resul­
taterne af disse programmer som led i virkeliggørelsen af 
Fællesskabets sociale og økonomiske målsætninger; 
udvikling af aktiviteter på grænsefladen mellem landbrug 
og industri kan bidrage til at løse nogle af de problemer, 
det europæiske landbrug for tiden står over for; 
det er nødvendigt i videst muligt omfang at involvere 
små og mellemstore virksomheder i programmet for 
bioteknologi-baseret agroindustriel forskning og tekno­
logisk udvikling; 
Udvalget for Videnskabelig og Teknisk Forskning 
(CREST) har afgivet udtalelse om Kommissionens 
forslag — 
TRUFFET FØLGENDE AFGØRELSE: 
Artikel 1 
Et Forsknings- og Udviklingsprogram for Det Euro­
pæiske Økonomiske Fællesskab på området Biotekno­
logi-baseret Agroindustriel Udvikling, som beskrevet i 
bilag I, vedtages for en femårig periode fra 1. juli 1988. 
Programmet består af arbejde, der udføres som 
kontraktforskning og samordnede aktioner og på 
grundlag af uddannelses- og mobilitetsstipendier. Delta­
gerne kan være i Fællesskabet etablerede industri- og 
landbrugsvirksomheder, forskningsinstitutter, universi­
teter eller en kombination heraf. 
Forskningsinstitutter og universiteter bør generelt deltage 
i en gruppe sammen med en eller flere industriorganisa­
tioner. Forskningsinstitutter, som hovedsageligt eller 
udelukkende finansieres af industriorganisationer, 
betragtes som industrielle deltagere. 
Nr. C 62/8 De Europæiske Fællesskabers Tidende 5. 3. 88 
Projekterne skal udføres af deltagere fra mere end én 
medlemsstat. 
Fællesskabets bidrag vil normalt ikke overskride 50 %, 
idet den resterende del hovedsagelig skal finansieres af 
industrien. 
Artikel 2 
De midler, der skønnes nødvendige til gennemførelse af 
programmet, andrager 80 millioner ECU, herunder 
udgifter til et personale på 13 ansatte. 
Artikel 3 
I løbet af det tredje år efter programmets iværksættelse 
skal Kommissionen tage gennemførelsen heraf op til 
undersøgelse. Der vil inden programmets afslutning blive gennemført en evaluering heraf i lyset af de i bilag II 
fastsatte målsætninger. 
Artikel 4 
Kommissionen er ansvarlig for gennemførelsen af 
programmet og vil blive bistået af et Rådgivende Udvalg 
for Forvaltning og Koordinering (CGC), der nedsættes 
i overensstemmelse med Rådets afgørelse 84/338/ 
Euratom, EKSF, EØF af 29. juni 1984 ('). 
Artikel 5 
Denne afgørelse gælder fra den 1. juli 1988 til den 
30. juni 1993. 
(') EFT nr. L 177 af 4. 7. 1984, s. 25. 
BILAG I 
PROGRAM 
for det Første Flerårige Handlingsprogram for Bioteknologi-baseret Agroindustriel Forskning og Teknolo­
gisk Udvikling (1988-1993) 
Målsætningerne 
Målet med det her foreslåede program er at fremme anvendelsen af resultaterne af den nylige udvikling 
inden for biologi og bioteknologi i Europa. Dette skal gennemføres ved hjælp af et program for projekter 
og koordineringsaktiviteter inden for præ-konkurrencemæssig forskning og teknologisk udvikling, baseret 
på snævert samarbejde mellem landbrugs- og industriaktiviteter og støttet at uddannelses- og mobilitetssti-
pendier. Programmet vil på mellemlang og lang sigt bidrage til at forbedre Europas konkurrencedygtighed 
inden for de erhvervsaktiviteter, som denne udvikling bygger på. 
I forbindelse med programmets gennemførelse vil der systematisk blive taget hensyn til naturbevarelses- og 
miljøbeskyttelsesaspekter. 
Indhold 
Programmet skal bestå af følgende sektorer: 
1. FREMSTILLING OG AFPRØVNING AF UDVALGTE PLANTESORTER OG DYREARTER 
ELLER ORGANISMER 
2. INDUSTRIPRODUKTER OG TJENESTER 
3. INTEGREREDE FREMGANGSMÅDER 
1. PRODUKTION OG AFPRØVNING AF UDVALGTE PLANTER, DYR ELLER ANDRE 
ORGANISMER 
skal bestå i afprøvning, i hensigtsmæssig målestok og under forskelligartede betingelser, af nye eller 
modificerede arter eller organismer (planter, husdyr, andet) med henblik på at afprøve ydeevne, 
modstandsdygtighed over for skadedyr, behov for vækstfremmende produkter m.m., aspekter vedrø­
rende organismens egnethed til industriel forarbejdning og til foder samt markedets accept af orga­
nismen, af dens bestanddele og produkter afledt heraf, med særlig vægt på anvendelsen af nye bio­
teknologiske metoder til identificering, karakterisering, udvælgelse, ændring, opformering, dyrkning 
eller andre aspekter ved udvikling og vurdering af udvalgte organismer. 
5. 3. 88 De Europæiske Fællesskabers Tidende Nr. C 62/9 
2. INDUSTRIPRODUKTER OG TJENESTER skal bestå af: 
2.1. Mere målrettede og effektive produkter til landbruget på grundlag af forsknings- og udviklingsar­
bejde, baseret på udnyttelse af biologi og bioteknologi, med sigte på at skabe produkter og 
tjenester for landbruget, der indebærer fordele med hensyn til målrettethed, omkostningseffekti­
vitet, øgede plante- eller dyreydelser, egnethed til efterfølgende produktforarbejdning og/eller 
-markedsføring, samtidig med at mulige uønskede virkninger undgås. 
2.2. Mere målrettede og effektive ekstraktions-, forarbejdnings- og produktionsprocesser på grundlag af 
forsknings- og udviklingsarbejde med metoder, der kan forøge anvendelsen og værdien af land­
brugsprodukter ved hjælp af ekstraktions-, forarbejdnings- eller andre processer, i industrien 
eller andetsteds, hvor landbrugsprodukternes egenskaber udnyttes mere effektivt ved bioteknolo­
giske metoder eller andre metoder. 
3. INTEGREREDE FREMGANGSMÅDER skal bestå af: 
3.1. Helscedshøst, konserverings- og separationssystemer på grundlag af afprøvningssystemer for 
helsædshøst og fraktionering heraf i anvendelige bestanddele; disse systemer skal være af 
tilstrækkeligt omfang til at skabe grundlag for en økonomisk vurdering, og der bør være bety­
delig deltagelse fra industrien og landbruget. Der lægges størst vægt på projekter, hvor ny bio­
teknologi finder anvendelse. 
3.2. Undersøgelse og udviklingsprojekter med henblik på integreret udnyttelse af ny teknologi skal være 
koncentreret om fælles udnyttelse af de nye fremskridt inden for biologisk viden og teknik 
kombineret med nye teknologi-baserede landbrugssystemer. 
Gennemførelse 
Projekterne vil blive gennemført på grundlag af forsknings- og udviklingsaktioner med omkostningsdeling 
og samordningsaktiviteter. Programmet skal endvidere omfatte uddannelses- og mobilitetsstipendier, der 
tager sigte på at fremme koncentrationen af relevante færdigheder på de steder, hvor projekterne gennem­
føres, og at fremme en effektiv formidling af den viden, der indhøstes med disse projekter. Programmet 
skal endvidere omfatte afholdelse af møder, høring af eksperter og formidling af oplysninger om udvik­
lingen i projekterne og resultaterne heraf. 
BILAG II 
EVALUERINGSKRITERIER 
for det Første Flerårige Handlingsprogram for Bioteknologi-baseret Agroindustriel Forskning og Teknolo­
gisk Udvikling (1988-1993) 
I Kommissionens meddelelse til Rådet om en EF-Handlingsplan for Evaluering af Fællesskabets forsk­
nings- og Udviklingsaktiviteter for 1988-1991 (KOM(86) 660 endelig udg.) erklæres det, at målsætnin­
gerne og milepælene for hver enkelt forskningsprogram skal udformes på en sådan måde, at de kan 
afprøves. Målsætningerne med og milepælene for ovennævnte program er anført nedenfor. 
1. Det langsigtede mål med dette program er at bidrage til europæisk landbrugs og industris konkurrence­
dygtighed ved at styrke båndene mellem disse to fundamentale erhvervssektorer. Kommissionen agter at 
virkeliggøre denne målsætning ved at iværksætte nærværende program for præ-konkurrencemæssige 
udviklingsprojekter. Formålet med projekterne er at fremme det snævre samarbejde mellem landbrugs-
og industriaktiviteter på grundlag af forskning og teknologisk udvikling af de seneste landvindinger 
inden for biologi og bioteknologi. 
2. Den primære målsætning på kort sigt er at udvælge forslag, med tilsagn om medfinansiering fra indu­
strien, om udviklingsprojekter, der i omfang svarer til de foreslåede EF-ressourcer. Denne målsætning 
skal vurderes i 1991-92. 
På dette tidspunkt skulle programmet ligeledes kunne demonstrere, at det har tilskyndet til samarbejde 
på tværs af sektorer og landegrænser. 
Nr. C 62/10 De Europæiske Fællesskabers Tidende 5. 3. 88 
3. Særlige målsætninger, der skal virkeliggøres inden for tre år, er følgende: 
3.1. Afprøvninger af nye eller modificerede arter eller organismer er blevet gennemført og giver grund 
til at forvente, at disse organismer, eller de processer, der er anvendt til at fremstille eller modifi­
cere dem, er et fremskridt og bør finde anvendelse. 
3.2. Der er gennemført afprøvninger af nye eller modificerede produkter, teknikker eller tjenester til 
brug i landbruget; der er påvist fordele med hensyn til målrettethed, effektivitet eller fravær af 
eventuelle negative bivirkninger; som et resultat af afprøvningerne kan produkterne, teknikkerne 
eller tjenesterne få praktisk betydning. 
3.3. Der er på et landbrugsprodukt gennemført afprøvninger af mere målrettede og effektive ekstrak­
tions-, forarbejdnings- og produktionsprocesser på grundlag af bioteknologiske og/eller andre 
metoder; afprøvningerne har vist, at disse processer er praktisk anvendelige. 
3.4. Som led i programmet vil der i samarbejde mellem landbrug og industri blive skabt, ændret eller 
udlånt faciliteter eller udstyr med henblik på teknisk gennemførlighedsafprøvning af »helsædshøst« 
på en eller flere afgrøder. Målinger af ydeevne forberedes som grundlag for yderligere 
systemforbedringer og for afgørelser med hensyn til gentagelse og videreformidling af lignende 
aktiviteter i større målestok. 
3.5. Undersøgelser er blevet finansieret og fuldført, der er givet støtte til udviklingsprojekter med 
anvendelse af nye teknologier i landbruget (f.eks. sofistikerede detektions/måle/registrerings-
teknikker, informationsbehandling, automatisering af udstyr og anlæg) i tilknytning til anvendelse 
af bioteknologi; som følge af disse undersøgelser og projekter, er der fundet nye anvendelser. 
4. Herudover bør programmet sikre, at følgende generelle kriterier imødekommes: 
4.1. Den potentielle forøgelse af markedsmulighederne på mellemlang og lang sigt som følge af de 
demonstrerede forbedringer eller fordele er af et sådant omfang, at de retfærdiggør den ydede 
fællesskabsstøtte. 
4.2. Under hensyntagen til slutrapporterne om handlingsprogrammet for bioteknologi (afsluttes i 
december 1989), til programmet for biomolekylær teknologi (1982-1986) og til evalueringsrappor­
terne for disse programmer bør det overvejes, hvorvidt dette program faktisk fremmer den prak­
tiske anvendelse af resultaterne af de tidligere forskningsprogrammer for bioteknologi og biomole-
kylærteknik. 
4.3. I hele programmets løbetid skal der i projekterne være taget skyldigt hensyn til naturbevarelses- og 
miljøbeskyttelsesaspekterne. 
4.4. Under hensyn til resultaterne af EF-forskning, national eller privat forskning inden for bioteknologi 
skal evalueringspanelet overveje, hvorvidt ECLAIR-programmet har bidraget til, at resultaterne af 
de nævnte forskningsaktiviteter anvendes i andre EF-regioner end dér, hvor forskningen blev 
gennemført, og om programmet som følge af sin karakter af EF-foranstaltning har givet resultater, 
som kun vanskeligt kan realiseres på grundlag af nationale foranstaltninger alene.